ZAPISNIK
4. sjednice Vijeća Mjesnog odbora „Andrija Medulić“
održane 23. kolovoza 2021. u prostorijama MO „Andrija Medulić“, Medulićeva 30,
s početkom u 9, 00 sati


NAZOČNI ČLANOVI VIJEĆA: Davor Sirovica, Neda Janovski, Milan Mikšić i Jasmina Zagajski Vukelić
NENAZOČNI ČLAN VIJEĆA : Zlatko Hasanbegović 
Predsjednik Vijeća konstatira da je sjednici nazočno 4 od 5 članova Vijeća, čime su stečeni uvjeti za raspravu i pravovaljano odlučivanje te otvara 4. sjednicu Vijeća Mjesnog odbora „Andrija Medulić“.
Zapisnik 3. sjednice daje na raspravu, Vijeće bez rasprave jednoglasno prihvaća zapisnik.
Predsjednik Vijeća, gosp. Sirovica predlaže sljedeći
DNEVNI RED:

1. Prijedlog odluke o izmjenama i dopunama Odluke o davanju u zakup i na drugo korištenje površina javne namjene
2. Prijedlog zaključka o podizanju spomenika slovenskom pjesniku dr.Francu Prešernu
3.Razno

Ad.1 Prijedlog odluke o izmjenama i dopunama Odluke o davanju u zakup i na drugo korištenje površina javne namjene

Rasprava održana, članovi Vijeća jednoglasno su  donijeli su sljedeći
ZAKLJUČAK
na  Prijedlog Odluke o izmjenama i dopunama Odluke o davanju u zakup i na drugo korištenje površina javne namjene 

I. Vijeće MO „Andrija Medulić“ daje pozitivno mišljenje na  Prijedlog Odluke o 
izmjenama i dopunama Odluke o davanju u zakup i na drugo korištenje površina javne namjene 
II. Ovaj će zaključak biti dostavljen Vijeću Gradske četvrti Donji grad.


Ad.2. Prijedlog zaključka o podizanju spomenika slovenskom pjesniku dr.Francu Prešernu

Rasprava održana, članovi Vijeća donijeli su sljedeći
ZAKLJUČAK
 o podizanju spomenika slovenskom pjesniku dr.Francu Prešernu

I. Vijeće MO „Andrija Medulić“ daje negativno mišljenje na Prijedlog zaključka o podizanju   spomenika slovenskom pjesniku dr. Francu Prešernu.
II. Ovaj će zaključak biti dostavljen Vijeću Gradske četvrti Donji grad.


Ad.3 Razno
Naknadno pristigli zahtjevi i prijedlozi koji su izneseni na samoj sjednici :
1. Rasprava o radovima na Frankopanskoj/Dalmatinskoj ulici
Zahtjev je raspravljen, te su članovi Vijeća jednoglasno donijeli sljedeći
ZAKLJUČAK
I. Tražimo od mjesne samouprave nadležne za ovu lokaciju da nam dostavi dokumentaciju o investitoru, rokovima gradnje, nadzornom elementu, građevinsku dozvolu i svu dokumentaciju vezanu uz navedenu gradnju.
II. Ovaj će zaključak biti dostavljen Vijeću Gradske četvrti Donji grad.

2. Zahtjev za korištenjem prostora stranci Možemo/zjn 
Rasprava održana, članovi Vijeća donijeli su sljedeći






                                              Z A K L J U Č A K

1. Političkoj stranci MOŽEMO! odobrava se povremeno korištenje dvorane u objektu mjesne samouprave, Zagreb, Medulićeva 30, u terminu svaka srijeda od 18-21,00 sat.

2. Prostor iz točke 1. Ovog zaključka koristit će  Politička stranka MOŽEMO! bez naknade.

3.  Politička stranka MOŽEMO! se obvezuje sa prostorom prilikom korištenja postupati sa pažnjom dobrog gospodara.

4. O povremenom korištenju prostora iz točke 1. Ovog zaključka Gradski ured za 
Mjesnu samoupravu izdat će odobrenje o korištenju, a u skladu s ovim zaključkom.


Sastanak završio u 10,00 sati
Zapisnik pisao:
Davor Sirovica


KLASA: 026-02/21-02/1430
URBROJ: 251-06-11-101-21-2
Zagreb, 23.08. 2021.

	
PREDSJEDNIK
VIJEĆA MJESNOG ODBORA 
„ANDRIJA MEDULIĆ“

